26. ΑΝΑΓΚ.ΝΟΜΟΣ 350 της 12/27 Νοεμ. 1936 Περί κυρώσεως της από 12 Νοεμ. 1936 υπογραφείσης συμβάσεως μεταξύ ελληνικού δημοσίου και της Αγροτικής Τραπέζης της Ελλάδος περί αναθέσεως της διοικήσεως του Ταμείου Γεωργικών Ασφαλειών εις την Αγροτικήν Τράπεζαν της Ελλάδος και τροποποιήσεως των περί Αγροτικής Τραπέζης της Ελλάδος νόμων. Άρθρ.1.-Κυρούται η από 12 Νοεμ. 1936 σύμβασις μεταξύ του Ελληνικού Δημοσίου και της Αγροτικής Τραπέζης της Ελλάδος περί αναθέσεως της διοικήσεως του Ταμείου γεωργικών ασφαλειών εις την Αγροτικήν Τράπεζαν της Ελλάδος έχουσα ως έπεται: ΣΥΜΒΑΣΙΣ «Περί αναθέσεως της διοικήσεως του Ταμείου Γεωργικών Ασφαλειών εις την Αγροτικήν Τράπεζαν της Ελλάδος». Άρθρ.1.-1.Από της νομοθετικής κυρώσεως της παρούσης συμβάσεως ανατίθεται εις την Αγροτικήν Τράπεζαν της Ελλάδος η διοίκησις του Ταμείου γεωργικών ασφαλειών, ως κάτωθι ορίζεται: 12.Θ.ζ.25-26 Αγροτική Τράπεζα 2.Από της αυτής ημερομηνίας το διοικητικόν συμβούλιον του Ταμείου και η θέσις του διευθυντού αυτού καταργούνται και τα εκ των κειμένων διατάξεων της επί του Ταμείου ισχυούσης νομοθεσίας καθήκοντα και δικαιώματα του μεν Διοικητικού Συμβουλίου μεταβιβάζονται εις την κατά την παράγραφον 3 του παρόντος άρθρου Διοικούσαν Επιτροπήν, του δε διευθυντού αυτού εις τον διοικητήν της Αγροτικής Τραπέζης της Ελλάδος, όστις εφεξής εκπροσωπεί το Ταμείον εις πάσας αυτού τας σχέσεις και ενώπιον πάσης αρχής και παντός δικαστηρίου οιουδήποτε βαθμού και δικαιοδοσίας, εφαρμοζομένων κατ’ αναλογίαν, προκειμένου περί δικαστικής ή εξωδίκου εκπροσωπήσεως του Ταμείου, των περί Αγροτικής Τραπέζης της Ελλάδος σχετικών διατάξεων του καταστατικού αυτής. 3.Η διοικούσα επιτροπή του Ταμείου είναι τετραμελής και αποτελείται εκ του διοικητού της Α.Τ.Ε., ως προέδρου, του υποδιοικητού αυτής, ως αντιπροέδρου, και των αρμοδίων διευθυντού και τμηματάρχου της ιδίας Τραπέζης ως μελών. Η διοικούσα επιτροπή δύναται να μεταβιβάση μέρος της αρμοδιότητός της εις ένα εκ των μελών αυτής. Τον διοικητήν της Α.Τ.Ε. απόντα ή κωλυόμενον, αναπληροί εν τη ασκήσει των εκ του παρόντος δικαιωμάτων και καθηκόντων αυτού ο υποδιοικητής αυτής. Ο διοικητής της Α.Τ.Ε. δύναται να μεταβιβάση μέρος της αρμοδιότητος αυτού εις τον αρμόδιον διευθυντήν ή τμηματάρχην της ιδίας Τραπέζης. «Τα μέλη της διοικούσας επιτροπής, εν περιπτώσει απουσίας ή κωλύματος, αναπληρούνται υπό των εκάστοτε νομίμων αναπληρωτών των. Η επιτροπή ευρίσκεται εν απαρτία παρόντων τριών εκ των μελών αυτής». 4.Η εποπτεία και ο έλεγχος των εργασιών του Ταμείου Γεωργικών Ασφαλειών από της απόψεως της νομιμότητος ανατίθεται εις το Εποπτικόν Συμβούλιον της Α.Τ.Ε., καταργουμένων δια της παρούσης των περί εποπτικού συμβουλίου του ταμείου διατάξεων της κειμένης νομοθεσίας. 5.Μετά παρέλευσιν έτους από της ισχύος της παρούσης συμβάσεως η Α.Τ.Ε., κατόπιν εγκρίσεως του υπουργού της Γεωργίας, δύναται να προβή εις την συγχώνευσιν του Ταμείου Γεωργικών ασφαλειών εις τον ασφαλιστικόν κλάδον της Τραπέζης, να επεκτείνη την ασφάλισιν και εις άλλους κλάδους καθώς και να θέση εις εφαρμογήν σύστημα αναγκαστικής ασφαλίσεως της γεωργίας ή κλάδων αυτής. Τα εντός « » της παραγρ. 3 προσετέθησαν υπό του άρθρ. 1 Α.Ν. 1773/1939 (κατωτ. αρ. 29). Άρθρ.2.-1.Το Ταμείον Γεωργικών Ασφαλειών θέλει διατηρήσει και μετά την ισχύν της παρούσης συμβάσεως και μέχρι της τυχόν συγχωνεύσεως αυτού εις τον ασφαλιστικόν κλάδον της Α.Τ.Ε. την νομικήν προσωπικότητα και την οικονομικήν αυτού αυτοτέλειαν, οι δε υπέρ αυτού νομοθετημένοι φόροι και εισφοραί, ως και όλαι αι διατάξεις της κειμένης νομοθεσίας, αι αφορώσαι τούτο, διατηρούνται εν ισχύϊ εφ’ όσον δεν τροποποιούνται δια της παρούσης συμβάσεως. 2.Αι κατά το δεύτερον και τρίτον εδάφιον του αρθρ. 4 του ν. 5219 (τ. 16), εισφοραί υπέρ του Ταμείου καταργούνται από 1 Ιαν. 1937. 3.Δια την επί το δικαιότερον διαρρύθμισιν των υπέρ του ταμείου νομοθετημένων λοιπών φόρων και εισφορών συνιστάται επιτροπή εκ του παρά τω υπουργείω Οικονομικών διευθυντού της αμέσου φορολογίας ή τούτου κωλυομένου εξ ενός ανωτέρου υπαλλήλου του υπουργείου Οικονομικών οριζομένου υπό του υπουργού των Οικονομικών, εξ ενός διευθυντού ή ανωτέρου υπαλλήλου του υπουργείου Γεωργίας, οριζομένου υπό του υπουργού της Γεωργίας, και εκ των αρμοδίων διευθυντού και τμηματάρχου της Α.Τ.Ε. Η επιτροπή αύτη υποχρεούται να μελετήση την ισχύουσαν υπέρ του Ταμείου φορολογίαν και τας συναφείς εισφοράς και να υποβάλη το πόρισμα αυτής προς τα αρμόδια υπουργεία και την Α.Τ.Ε. εντός δύο μηνών από της συγκροτήσεώς της εις σώμα. Άρθρ.3.-1.Η Α.Τ.Ε. αναλαμβάνουσα την διοίκησιν του Ταμείου Γεωργικών Ασφαλειών δύναται να διεξαγάγη τας εργασίας αυτού είτε δια των ήδη χρησιμοποιουμένων παρά τούτου κεντρικών ή περιφερειακών οργάνων είτε δια των ιδίων αυτής οργάνων, είτε και δια του συνδυασμού αυτών. 2.Η παράδοσις και παραλαβή του ενεργητικού και παθητικού του Ταμείου και των εν γένει υπηρεσιών του Ταμείου θα γίνη εκ μέρους του διευθυντού του Ταμείου και των εν γένει υπολόγων αυτού προς τριμελή επιτροπήν αποτελουμένην εξ ενός αντιπροσώπου του υπουργείου Γεωργίας, ορισθησομένου υπό του υπουργού της Γεωργίας, και δύο ανωτέρων υπαλλήλων της Α.Τ.Ε., οριζομένων υπό του διοικητού αυτής ή προς τους υπό ταύτης ορισθησομένους υπαλλήλους της Α.Τ.Ε. Διαρκούσης της παραδόσεως ταύτης θέλει καταβάλλεσθαι υπό του Ταμείου Γεωργικών Ασφαλίσεων εις μεν τον διευθυντήν του Ταμείου ο μισθός αυτού, εις δε τα μέλη της επιτροπής δραχμαί τρισχίλιαι εφ’ άπαξ. Η παράδοσις και παραλαβή θέλει αρχίσει  άμα τη δημοσιεύσει του κυρωτικού της  παρούσης  συμβάσεως νόμου  και   εν  ουδεμιά  περιπτώσει θέλει παραταθεί πέραν του τεσσαρακονθημέρου. (Αντί της σελ.199) Σελ. 199(α) Τεύχος 495-Σελ.29 Αγροτική Τράπεζα 12.Θ.ζ.26 3.Η Α.Τ.Ε. δεν δικαιούται ουδεμιάς αποζημιώσεως ή προμηθείας δια την υπ’ αυτής διοίκησιν του Ταμείου, αλλά και δεν επιβαρύνεται εν ουδεμιά περιπτώσει δι’ ουδεμιάς οιασδήποτε φύσεως δαπάνης ή ζημίας αφορώσης την λειτουργίαν του Ταμείου τούτου. Άρθρ.4.-(Μεταβατική διάταξις, αφορώσα το προσωπικόν του Ταμείου). Άρθρ.5.-Η ισχύς της παρούσης συμβάσεως άρχεται από της εις την Εφημερίδα της Κυβερνήσεως δημοσιεύσεως του κυρωτικού αυτής Αναγκαστικού Νόμου. 